stanford-oval/wikipedia huggingface dataset:
รายชื่อผลงานของบียอนเซ่ โนวส์
ที่ถูกบันทึก

↑  "Work It Out" did not enter the Hot R&B/Hip-Hop Songs chart, but peaked at number four on the Bubbling Under R&B/Hip-Hop Singles chart.
↑  "Fighting Temptation" did not enter the Hot R&B/Hip-Hop Songs chart, but peaked at number 16 on the Bubbling Under R&B/Hip-Hop Singles chart.
↑  "Summertime" did not enter the Billboard Hot 100, but peaked at number eight on the Bubbling Under Hot 100 Singles chart.
↑  "Wishing on a Star" did not enter the Hot R&B/Hip-Hop Songs chart, but peaked at number one on the Bubbling Under R&B/Hip-Hop Singles chart.
↑  "Listen" did not enter the Dutch Top 40 chart, but peaked at number two on the Dutch Top 40 Tipparade, which ranks the top 30 songs that have not yet entered the main Dutch Top 40 chart.
↑  "End of Time" did not enter the Billboard Hot 100, but peaked at number 13 on the Bubbling Under Hot 100 Singles chart.
↑  "Pretty Hurts" did not enter the Billboard Hot 100, but peaked at number 13 on the Bubbling Under Hot 100 Singles chart.
↑  "I Got That" did not enter the Hot R&B/Hip-Hop Songs chart, but peaked at number one on the Bubbling Under R&B/Hip-Hop Singles chart.
↑  "Put It in a Love Song" did not enter the Billboard Hot 100, but peaked at number two on the Bubbling Under Hot 100 Singles chart.
↑  "Lift Off" did not enter the Billboard Hot 100, but peaked at number 21 on the Bubbling Under Hot 100 Singles chart.
↑  "Say Yes" did not enter the Billboard Hot 100, but peaked at number 9 on the Bubbling Under Hot 100 Singles chart.
↑  "1+1" did not enter the Hot R&B/Hip-Hop Songs chart, but peaked at number five on the Bubbling Under R&B/Hip-Hop Singles chart.
↑  "A Woman Like Me" did not enter the Hot R&B/Hip-Hop Songs chart, but peaked at number three on the Bubbling Under R&B/Hip-Hop Singles chart.
↑  "Lost Your Mind" did not enter the Hot R&B/Hip-Hop Songs chart, but peaked at number 17 on the Bubbling Under R&B/Hip-Hop Singles chart.
↑  "Freakum Dress" did not enter the Hot R&B/Hip-Hop Songs chart, but peaked at number 16 on the Bubbling Under R&B/Hip-Hop Singles chart.
↑  "Resentment" did not enter the Hot R&B/Hip-Hop Songs chart, but peaked at number 11 on the Bubbling Under R&B/Hip-Hop Singles chart.
↑  "Halo" (live) did not enter the Billboard Hot 100, but peaked at number five on the Bubbling Under Hot 100 Singles chart.
↑  "See Me Now" did not enter the Hot R&B/Hip-Hop Songs chart, but peaked at number two on the Bubbling Under R&B/Hip-Hop Singles chart.
แหล่งข้อมูลอื่น

Official American website เก็บถาวร 2009-01-05 ที่ เวย์แบ็กแมชชีน
Beyoncé ที่ออลมิวสิก
Beyoncé ที่อินเทอร์เน็ตมูวีเดตาเบส
| ด ค กบียอนเซ่ |
| --- | --- |
 รางวัลและการเสนอชื่อ  ผลงานเพลง  เพลง  การแสดงสด  วิดีโอ 
สตูดิโออัลบั้ม:  เดนเจอรัสลีอินเลิฟ  บี'เดย์  ไอแอม... ซาชาเฟียร์ส  4  บียอนเซ (แพลทินัมอิดิชัน)  เลมอนเนด  เรอแนซ็องส์  คาวบอยคาร์เตอร์ 
อัลบั้มทำร่วมกับศิลปินอื่น:  เอฟรีติงอิสเลิฟ (กับเจย์-ซี ในชื่อเดอะคาร์เตอร์) 
อัลบั้มซาวด์แทร็ก:  เดอะไลออนคิง: เดอะกิฟต์ 
อีพี:  ทรูสตาร์: อะไพรเวทเพอร์ฟอร์แมนซ์  อีร์เรเอมปลาซาเบล  อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส  ฮีต  4: เดอะรีมิกซ์  มอร์โอนลี 
การเผยแพร่ไลฟ์และวิดีโอ:  ไลฟ์แอตเวมเบล์ย  ดิอัลติเมทเพอร์ฟอร์เมอร์  บี'เดย์แอนโทโลจีวิดีโออัลบั้ม  เดอะบียอนเซ่เอกซ์พีเรียนส์ไลฟ์  อโบฟแอนด์บียอนเซ่ - วิดีโอคอลเลกชัน  ไอแอม... ยัวร์: แอนอินติเมทเพอร์ฟอร์แมนซ์แอตเพอร์ฟอร์แมนซ์ลาสเวกัส  ไอแอม... เวิลด์ทัวร์  ไลฟ์แอตโรสแลนด์: เอเลเมนต์สออฟ 4  ไลฟ์อินแอตแลนติกซิตี  ไลฟ์  โฮมคัมมิง: เดอะไลฟ์อัลบั้ม 
ทัวร์คอนเสิร์ต:  เดนเจอรัสลีอินเลิฟทัวร์  เวอร์ริซอนเลดีส์เฟิสต์ทัวร์  เดอะบียอนเซ่เอกซ์พีเรียนส์  ไอแอม... เวิลด์ทัวร์  เดอะมิสซิซคาร์เตอร์โชว์เวิลด์ทัวร์  ออนเดอะรันทัวร์  เดอะฟอร์แมชันเวิลด์ทัวร์  ออนเดอะรันทูทัวร์  เรอแนซ็องส์เวิลด์ทัวร์ 
คอนเสิร์ตและเรสซิเดนส์:  ไอแอม... ยัวร์ส  4 อินติเมทไนต์สวิทบียอนเซ่  รีวัลพรีเซนส์: บียอนเซ่ไลฟ์  โคเชลลาเพอร์ฟอร์แมนซ์ 2018  ดูไบเพอร์ฟอร์แมนซ์ 2023 
ภาพยนตร์และโทรทัศน์:  การแสดงช่วงพักครึ่งในซูเปอร์โบวล์ครั้งที่ 47  ไลฟ์อิสบัตอะดรีม  ออนเดอะรันทัวร์: บียอนเซ่แอนด์เจย์-ซี  การแสดงช่วงพักครึ่งในซูเปอร์โบวล์ครั้งที่ 50  บียอนเซ่: เลมอนเนด  โฮมคัมมิง  บียอนเซ่พรีเซนส์: เมกกิงเดอะกิฟต์  แบล็กอีสคิง 
ธุรกิจ:  เฮาส์ออฟเดเรออน  ฮีต  ฮีตรัช  พอลส์  ไรส์  ทิเดล  ไอวีพาร์ก 
เพลงประกอบที่เกี่ยวข้อง:  เดอะไฟท์ติงเทมป์เทชัน ซาวด์แทร็ก  ดรีมเกิร์ลส์ ซาวด์แทร็ก  คาดิลแลคเรเคิดส์ ซาวด์แทร็ก  เดอะไลออนคิง 2019 ซาวด์แทร็ก 
ครอบครัว:  เจย์-ซี (สามี)  บลู ไอวี คาร์เตอร์ (ลูกสาว)  แมธธิว โนลส์ (พ่อ)  ทีนา โนวส์ (แม่)  โซแลงจ์ โนวส์ (น้องสาว)  แองเจลา เบย์ยินซ์ (ลูกพี่ลูกน้อง) 
บทความที่เกี่ยวข้อง:  พาร์กวูดเอ็นเตอร์เทนเมนต์  เดอะคาร์เตอร์  เดสทินีส์ไชลด์  เซรินา เอเคอร์ส  เทเรซา ลาบาร์เบรา ไวตส์  แฟรงก์ แกตสัน จูเนียร์  แอชลีย์ เอเวอเรตต์  ริกกี ลอว์สัน  บีบี แมกกิล  ทรูสตาร์  เลตส์มูฟ! แฟลชเวิร์กเอาต์  สแคปเทีย บียอนเซ่  เอฟรีบอดีอิสฟลอเลส 
   หมวดหมู่
แขวงบอลิคำไซ

| แขวงบอลิคำไซ ແຂວງບໍລິຄໍາໄຊ |
| --- | --- |
แขวง

แผนที่แขวงบอลิคำไซ
แผนที่ประเทศลาวเน้นแขวงบอลิคำไซ
พิกัด: 18°23′00″N 103°39′00″E﻿ / ﻿18.383333°N 103.65°E﻿ / 18.383333; 103.65
ประเทศ:  ลาว
เมืองเอก: ปากซัน
พื้นที่
 • ทั้งหมด: 14,863 ตร.กม. (5,739 ตร.ไมล์)
ประชากร (พ.ศ. 2563)
 • ทั้งหมด: 314,956 คน
เขตเวลา: UTC+07
รหัส ISO 3166: LA-XI
บอลิคำไซ (ลาว: ບໍລິຄໍາໄຊ) เป็นหนึ่งในแขวงที่ตั้งอยู่ตอนกลางของประเทศลาว​ แขวงนี้เป็นแขวง ที่อุดมสมบูรณ์ ไปด้วยทรัพยากรธรรมชาติและวัฒนธรรม​มากมาย จัดตั้งขึ้น​ในปี​ ค.ศ. 1986 ทิศเหนือ​ติดกับนครหลวงเวียงจันทน์​ แขวงเวียงจันทน์​ และ​แขวงเชียงขวาง ทิศใต้ติดต่อกับ​แขวงคำม่วน
แขวงบอลิคำไซจัดตั้งขึ้นเมื่อปี พ.ศ. 2526 โดยได้มีการแยกเมืองปากซัน เมืองท่าพระบาท เมืองบริคัณฑ์ (มาจากชื่อเต็มในอดีต "เมืองบริคัณฑนิคม") จากแขวงเวียงจันทน์ และแยกเมืองปากกระดิ่ง เมืองคำเกิด จากแขวงคำม่วน มารวมกันแล้วตั้งเป็นแขวงใหม่ เนื่องจากพื้นที่แขวงเวียงจันทน์และแขวงคำม่วนกว้างใหญ่ การปกครองดูแลไม่ทั่วถึง ชื่อของแขวงมาจากชื่อเมืองบริคัณฑ์และเมืองคำเกิดมารวมกับคำว่าชัยชนะหรือไซซะนะในภาษาลาว จึงเรียกว่า "บอลิคำไซ" ส่วนเมืองเวียงทองได้จัดตั้งขึ้นในภายหลัง แขวงนี้มีชื่อเสียงมากเกี่ยวกับหินปูน ทั้งทัศนียภาพและเหมืองซึ่งใหญ่ที่สุดในเอเชียตะวันออกเฉียงใต้[ต้องการอ้างอิง]​
การแบ่งเขตการปกครอง

| แผนที่ | รหัสเมือง | เมือง (ไทย) | เมือง (ลาว) | เมือง (อังกฤษ) |
| --- | --- | --- | --- | --- |

|  | 11-01 | ปากซัน | ປາກຊັນ | Pakxan |
|  | 11-02 | ท่าพระบาท | ທ່າພະບາດ | Thaphabath |
|  | 11-03 | ปากกระดิง | ປາກກະດິງ | Pakkading |
|  | 11-04 | บริคัณฑ์ | ບໍລິຄັນ | Bolikhanh |
|  | 11-05 | คำเกิด | ຄຳເກີດ | Khamkheuth |
|  | 11-06 | เวียงทอง | ວຽງທອງ | Viengthong |
|  | 11-07 | ไซจำพอน | ໄຊຈຳພອນ | Xaychamphone |
ประวัติแขวง

แขวงบอลิคำไซจัดตั้งขึ้นเมื่อปี พ.ศ. 2526 โดยได้มีการแยกเมืองปากซัน เมืองท่าพระบาท เมืองบริคัณฑ์ (มาจากชื่อเต็มในอดีต "เมืองบริคัณฑนิคม") จากแขวงเวียงจันทน์ และแยกเมืองปากกระดิ่ง เมืองคำเกิด จากแขวงคำม่วน มารวมกันแล้วตั้งเป็นแขวงใหม่ เนื่องจากพื้นที่แขวงเวียงจันทน์และแขวงคำม่วนกว้างใหญ่ การปกครองดูแลไม่ทั่วถึง ชื่อของแขวงมาจากชื่อเมืองบริคัณฑ์และเมืองคำเกิดมารวมกับคำว่าชัยชนะหรือไซซะนะในภาษาลาว จึงเรียกว่า "บอลิคำไซ" ส่วนเมืองเวียงทองได้จัดตั้งขึ้นในภายหลัง แขวงนี้มีชื่อเสียงมากเกี่ยวกับหินปูน ทั้งทัศนียภาพและเหมืองซึ่งใหญ่ที่สุดในเอเชียตะวันออกเฉียงใต้
แหล่งท่องเที่ยว

วัดพระบาทโพนฉัน
น้ำตกตาดเล็ก
ปากกะดิ่ง
น้ำตกวังพอง
หลักซาวและบ้านนาแป  ตั้งอยู่ทางตอนเหนือของแขวงบอลิคำไซ ห่างจากเมืองปากซันประมาณ 100 กิโลเมตร หลักซาวตั้งอยู่ในเขตภูเขาหินปูน สถานที่เข้าชมได้คือ ถ้ำเมืองคอน ตั้งอยู่ทางเหนือเมืองขึ้นไปตามทางหลวงหมายเลข 8 ประมาณ 17 กิโลเมตร และมีสถานที่ท่องเที่ยวใกล้เคียงคือ บ่อน้ำอุ่นในลำน้ำพาว อยู่เลยจากถ้ำไปประมาณ 1 โลเมตร จากหลักซาวยังมีถนนผ่านไปบ้านนาแป ชายแดนด่านแก้วเหนือตรงข้ามด่านก่อเตรียวของเวียดนาม
การคมนาคม > ทางหลวง

เส้นทางหมายเลข 13 เชื่อมต่อกับนครหลวงเวียงจันทน์ แขวงคำม่วน แขวงสุวรรณเขต แขวงสาละวัน และแขวงจำปาศักดิ์
เส้นทางหมายเลข 8 จากตะวันตกสู่ตะวันออก ระหว่างแขวงบอลิคำไซไปยังกรุงฮานอย เวียดนาม
การคมนาคม > ด่านพรมแดนที่สำคัญ

ด่านพรมแดนบึงกาฬ-ปากซัน เปิด 08.00 - 18.00 น.
ด่านพรมแดนน้ำพ้าว-ก่าวแจว เปิด 07.00 - 18.00 น.
การเดินทาง

จากกรุงเทพมหานคร ให้ใช้ทางหลวงหมายเลข 2 ผ่านจังหวัดสระบุรี นครราชสีมา ขอนแก่น อุดรธานี มาถึงหนองคายประมาณ 616 กิโลเมตร ไปที่ด่านศุลกากรจังหวัดบึงกาฬ เพื่อใช้บริการเรือข้ามฟากเปิดให้บริการตั้งแต่ 09.00 – 16.30 น. ค่าโดยสารคนละ 50 บาท เรือออกไม่เป็นเวลา หรือจะเหมาไปเองก็ได้ เพื่อมาถึงเมืองปากซัน ส่วนด่านท่าเรือปากซันจะเปิด-ปิดเวลาเดียวกับไทย ในช่วงที่นักท่องเที่ยวน้อยคุณต้องเหมาเรือกลับมาฝั่งไทย 300 บาท
| ด ค ก แขวงของประเทศลาว |
| --- | --- |
นครหลวง:  นครหลวงเวียงจันทน์ 
แขวง:  คำม่วน  จำปาศักดิ์  เชียงขวาง  ไชยบุรี  ไชยสมบูรณ์  เซกอง  บอลิคำไซ  บ่อแก้ว  พงสาลี  เวียงจันทน์  สาละวัน  สุวรรณเขต  หลวงน้ำทา  หลวงพระบาง  หัวพัน  อัตตะปือ  อุดมไซ 
เขตการปกครองในอดีต:  เขตพิเศษเชียงฮ่อน-หงษา  เขตพิเศษไชยสมบูรณ์  แขวงเซโดน  แขวงบริคัณฑ์  แขวงวาปีคำทอง  แขวงสีทันดร  แขวงหัวของ
สมศักดิ์ รินนายรักษ์

| สมศักดิ์ รินนายรักษ์ |
| --- | --- |

ข้อมูลพื้นฐาน
ชื่อเกิด: สมศักดิ์ รินนายรักษ์
รู้จักในชื่อ: หนุ่ม
เกิด: 15 สิงหาคม พ.ศ. 2535 (32 ปี)
ที่เกิด:  เชียงราย ประเทศไทย
อาชีพ: นักร้อง , พนักงานขับรถไฟฟ้า 
ช่วงปี: 2557-ปัจจุบัน
ค่ายเพลง: ไอแอมมิวสิค
คู่สมรส: อารีรัตน์ รินนายรักษ์ (2562-ปัจจุบัน)
สมศักดิ์  รินนายรักษ์  (ชื่อเล่น: หนุ่ม) เป็นผู้ชนะจากรายการ เดอะวอยซ์ไทยแลนด์ เสียงจริง ตัวจริง ปีที่ 3  โดยอยู่ทีมโค้ชเจนนิเฟอร์ คิ้ม หลังจบรายการได้เซ็นสัญญาเป็นนักร้องในสังกัด i am ตั้งแต่ปี พ.ศ. 2558 จนถึงปัจจุบัน ปัจจุบันทำงานในตำแหน่งพนักงานขับรถไฟฟ้า บริษัท ระบบขนส่งมวลชนกรุงเทพ จำกัด (มหาชน)
ประวัติ

สมศักดิ์ รินนายรักษ์ เกิดเมื่อวันเสาร์ที่ 15 สิงหาคม พ.ศ. 2535 ภูมิลำเนาอยู่ที่ อ.แม่ลาว จ.เชียงราย เป็นลูกคนเดียวของครอบครัว
สมศักดิ์จบการศึกษาระดับประถมศึกษาที่โรงเรียนอนุบาลจอมหมอกแก้ว และสำเร็จการศึกษาในระดับมัธยมศึกษา ณ โรงเรียนแม่ลาววิทยาคม อ.แม่ลาว จ.เชียงราย จบการศึกษาระดับปริญญาตรีที่ มหาวิทยาลัยเทคโนโลยีราชมงคลล้านนา เชียงราย ในระหว่างที่เรียน สมศักดิ์ก็ทำงานพาร์ทไทม์ที่ร้านเคเอฟซี
สมศักดิ์เริ่มร้องเพลงอย่างจริงจัง ขณะที่เรียนอยู่ในมหาวิทยาลัย โดยตอนนั้นยังคงร้องเพลงกับเพื่อนตามร้านอาหารต่าง ๆ และเพื่อน ๆ ได้แนะนำสมศักดิ์ให้ไปประกวดในรายการเดอะวอยซ์ จึงเป็นจุดเริ่มต้น
ปัจจุบันทำงานในตำแหน่งพนักงานขับรถไฟฟ้า บริษัท ระบบขนส่งมวลชนกรุงเทพ จำกัด (มหาชน)
ผลงานเพลง

เพลง very สบาย ปี 2015
เพลงใบไม้ (Ost. ละครซีรีส์ชุด เลือดมังกร ตอน หงส์)
เพลงสิบหมื่น (Ost.ภาพยนตร์ มนต์เลิฟสิบหมื่น)
เพลงบ่ได้ขี้จุ๊ (Ost. ละคร วิมานเมขลา)
เพลงบุญบันดาล (ร้องคู่กับ หนิม คนึงพิมพ์) ปี 2017
เพลง รักคนที่เป็นไปได้ ปี 2017
ลาสต์ฟรายเดย์ไนต์ (ที.จี.ไอ.เอฟ.)

"ลาสต์ฟรายเดย์ไนต์ (ที.จี.ไอ.เอฟ.)" (อังกฤษ: Last Friday Night (T.G.I.F.)) เป็นเพลงของนักร้องชาวอเมริกัน เคที เพร์รี จากสตูดิโออัลบั้มลำดับที่สาม ทีนเอจดรีม โปรดิวซ์โดย ดร.ลู้ก และแมกซ์ มาร์ติน เพร์รีได้ร่วมเขียนเพลงกับพวกเขาและบอนนี แม็กคี ที่เพลย์แบ็กเรคอร์ดิงสตูดิโอ เพร์รีกล่าวว่าเธอมีแรงบันดาลใจที่จะเขียนเพลงนี้หลังจากงานเลี้ยงและการวิ่งเปลือยอย่างสนุกสนานและยุ่งเหยิงในคืนหนึ่ง ออกจำหน่ายเป็นซิงเกิลลำดับที่ห้าของอัลบั้ม เมื่อวันที่ 6 มิถุนายน ค.ศ. 2011 ทางค่ายแคปิตอลเรเคิดส์ ในเวอร์ชันทำใหม่ได้นักร้องแร็ปชาวอเมริกัน มิสซี เอลเลียต มาร่วมร้อง และออกอากาศในสถานีวิทยุในสหรัฐฯ และขายปลีกออนไลน์ในวันที่ 8 สิงหาคม ค.ศ. 2011 และได้รวมอยู่ในอัลบั้ม ทีนเอจดรีม: เดอะคอมพลีตคอนเฟกชัน ด้านดนตรี "ลาสต์ฟรายเดย์ไนต์ (ที.จี.ไอ.เอฟ.)" เป็นเพลงป็อปที่มีอิทธิพลของแนวป็อปแดนซ์ ขณะที่เนื้อร้องจะเล่าเกี่ยวกับความสนุกดุจดั่งคนเมาและความเสเพล เนื้อร้องบางส่วนที่ลามกอนาจารได้ถูกเซ็นเซอร์ในเวอร์ชันที่ออกอากาศทางวิทยุ "ที.จี.ไอ.เอฟ." เป็นอักษรย่อจากวลี "Thank God It's Friday"
เพลงได้รับคำวิจารณ์ตั้งแต่คละกันไปจนถึงด้านดี นักวิจารณ์เพลงบางกลุ่มให้ความสนใจที่ความขี้เล่นและฟังติดหู อย่างไรก็ตาม นักวิจารณ์เพลงได้แบ่งออกเป็นกลุ่ม ๆ โดยคำนึงเรื่องเนื้อหาในเนื้อเพลง บางกลุ่มมองว่า "ตลก" บางกลุ่มมองว่า "เซ็กซี่" แต่บางกลุ่มก็กลับมองว่า "ไม่มีชีวิตชีวา" เพลงประสบความสำเร็จบนชาร์ตในอเมริกาเหนือ ขึ้นอันดับหนึ่งบนชาร์ตบิลบอร์ดฮอต 100 และแคนาเดียนฮอต 100 เพลงนี้ยังขึ้นอันดับหนึ่งในชาร์ตฮอตดิจิทัลซองส์ ป็อปซองส์ เรดิโอซองส์ และฮอตแดนซ์คลับ เช่นเดียวกับซิงเกิลก่อนหน้า และขึ้นอันดับหนึ่งในสโลวาเกีย และสาธารณรัฐเช็ก และขึ้นสิบอันดับแรกในออสเตรีย ไอร์แลนด์ อิตาลี และโปแลนด์
เพร์รีได้ทำสถิติเป็นศิลปินหญิงเดี่ยวที่มีเพลงที่ขึ้นอันดับหนึ่งบนชาร์ตบิลบอร์ดฮอต 100 ห้าเพลงจากอัลบั้มเดียว ทำให้เพร์รีเป็นศิลปินคนที่ 2 ในประวัติศาสตร์ของชาร์ตเพลงตลอด 53 ปีที่ผ่านมาที่ทำเช่นนี้ได้ ถัดจากคนแรกคือไมเคิล แจ็กสัน เพลง "ลาสต์ฟรายเดย์ไนต์ (ที.จี.ไอ.เอฟ.)" กลายเป็นเพลงที่หกของเพร์รีที่ขึ้นอันดับหนึ่งบนชาร์ตดังกล่าว และเป็นเพลงอันดับหนึ่ง 5 เพลงติดต่อกัน หลังจากเพลงขึ้นอันดับหนึ่งบนชาร์ตเพลงป๊อป อัลบั้ม ทีนเอจดรีม กลายเป็นอัลบั้มเดียวที่มีเพลงอันดับหนึ่งถึง 5 เพลงที่ติดชาร์ต นอกจากนี้ เพลงนี้ยังติดอันดับหนึ่งบนชาร์ตอดัลต์ป๊อปซองส์ และเป็นอัลบั้มเดียวที่มีเพลงขึ้นอันดับหนึ่งถึง 4 เพลง นับถึงเดือนมิถุนายน ค.ศ. 2014 ซิงเกิลดังกล่าวขายได้ 4 ล้านหน่วยดิจิทัลในสหรัฐอเมริกาแห่งเดียว ในวันที่ 5 มกราคม ค.ศ. 2012 จากข้อมูลของนีลเซนบรอดแคสต์เดตาซิสเต็มส์ (Nielsen Broadcast Data Systems) เพลง "ลาสต์ฟรายเดย์ไนต์ (ที.จี.ไอ.เอฟ.)" กลายเป็นเพลงที่เปิดมากที่สุดอันดับที่ 10 ในวิทยุสหรัฐฯ ด้วยจำนวน 450,000 ครั้ง
มิวสิกวิดีโอที่มากับเพลงกำกับโดยมาร์ก คลาสเฟลด์ แสดงเพร์รี และตัวตนใหม่ของเธอชื่อ เคธี เบธ เทร์รี (Kathy Beth Terry) ที่งานเลี้ยงในบ้านที่เต็มไปด้วยเสียงดนตรีและการเต้นรำ ที่งานเลี้ยง เพื่อน ๆ ได้แปลงโฉมเธอให้เป็นเทร์รี และให้เธอเป็นสีสันของงาน วิดีโอยังปรากฏศิลปินและนักแสดงที่โดดเด่นมากมาย เช่น รีเบ็กก้า แปล็ก, โครี เฟลด์แมน, เดบบี กิบสัน, เคนนี จี, แฮนสัน, และเควิน แม็กเฮล และดาร์เรน คริส จากละครเรื่อง กลี ผู้กำกับกล่าวว่า แรงบันดาลใจของวิดีโอนี้คือภาพยนตร์เรื่อง สาวน้อยเรียนรัก (Sixteen Candles), งานภาพยนตร์ของจอห์น ฮิวส์ และภาพยนตร์ไฮสคูลในยุค 1980 มิวสิกวิดีโอชนะรางวัลสาขา Favorite Music Video จากงงานพีเพิลส์ช้อยส์อะวอดส์ครั้งที่ 38
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 5× Platinum | 350,000 |
| Canada (Music Canada) | 4× Platinum | 320,000* |
| Denmark (IFPI Danmark) | Gold | 15,000^ |
| Germany (BVMI) | Gold | 150,000 |
| Italy (FIMI) | Platinum | 30,000* |
| New Zealand (RMNZ) | Platinum | 15,000* |
| Switzerland (IFPI Switzerland) | Gold | 15,000^ |
| United Kingdom (BPI) | Platinum | 600,000^ |
| United States (RIAA) | 6× Platinum | 3,800,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | สังกัด | อ้างอิง |
| --- | --- | --- | --- | --- | --- |
| รัสเซีย | 31 พฤษภาคม 2011 | วิทยุฮิตร่วมสมัย | ต้นฉบับ | แคปิตอล |  |
| สหรัฐ | 6 มิถุนายน 2011 | วิทยุฮิตร่วมสมัย Rhythmic contemporary radio | ต้นฉบับ | แคปิตอล |  |
| สหรัฐ | 27 มิถุนายน 2011 | ดนตรีร่วมสมัยสำหรับผู้ใหญ่ | ต้นฉบับ | แคปิตอล |  |
| ทั่วโลก | 8 สิงหาคม 2011 | ดิจิทัลดาวน์โหลด | รีมิกซ์ ร่วมกับมิสซี เอลเลียต | แคปิตอล |  |
| สหรัฐ | 8 สิงหาคม 2011 | วิทยุฮิตร่วมสมัย | รีมิกซ์ ร่วมกับมิสซี เอลเลียต | แคปิตอล |  |
| รัสเซีย | 6 กันยายน 2011 | วิทยุฮิตร่วมสมัย | รีมิกซ์ ร่วมกับมิสซี เอลเลียต | แคปิตอล |  |
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
อิทธิ พลางกูร

| อิทธิ พลางกูร |
| --- | --- |
อิทธิ พลางกูร ในปี พ.ศ. 2547
ข้อมูลพื้นฐาน
ชื่อเกิด: เอกชัยวัฒน์ พลางกูร
รู้จักในชื่อ: อิทธิ
เกิด: 30 มกราคม พ.ศ. 2498 อำเภอบางกอกน้อย จังหวัดธนบุรี ประเทศไทย
เสียชีวิต: 11 พฤศจิกายน พ.ศ. 2547 (49 ปี) โรงพยาบาลบางโพ กรุงเทพมหานคร ประเทศไทย
แนวเพลง: ป็อป, คันทรีร็อก, ลูกทุ่ง, อคูสติก, บลูส์, โฟล์คป๊อป
อาชีพ: นักร้อง, นักดนตรี, นักแต่งเพลง, โปรดิวเซอร์เพลง,
เครื่องดนตรี: กีตาร์, เปียโน
ช่วงปี: พ.ศ. 2523 – 2547
ค่ายเพลง: ชัวร์ออดิโอ (พ.ศ. 2523–2524) ห้องอัดเสียงทอง (พ.ศ. 2526–2528) อาร์.เอส.โปรโมชั่น (พ.ศ. 2530–2540, พ.ศ. 2547) มิวสิก ออน เอิร์ธ (พ.ศ. 2540–2542)
คู่สมรส: ชาญดา ลียะวณิช
อดีตสมาชิก: เดอะ เบลสส์
อิทธิ พลางกูร มีชื่อจริงว่า เอกชัยวัฒน์ พลางกูร  (30 มกราคม พ.ศ. 2498 - 11 พฤศจิกายน พ.ศ. 2547) เป็นนักร้อง นักดนตรี นักแต่งเพลง และโปรดิวเซอร์เพลงชาวไทย มีผลงานหลัก ๆ ในสังกัดอาร์เอส
ประวัติ > วัยเด็ก

อิทธิ พลางกูร เกิดเมื่อวันที่ 30 มกราคม พ.ศ. 2498 เป็นบุตรชายคนที่ 3 ของศาสตราจารย์ นายแพทย์โอภาส และ แพทย์หญิงสุมาลย์ พลางกูร จบชั้นมัธยมศึกษาตอนต้นที่โรงเรียนสาธิตมหาวิทยาลัยศรีนครินทรวิโรฒ ประสานมิตร มัธยมศึกษาตอนปลายที่โรงเรียนสาธิตมหาวิทยาลัยเชียงใหม่  และอนุปริญญาคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เล่นเครื่องดนตรีชิ้นแรกคือกลองก่อนจะหันมาเล่นกีตาร์ ซึ่งเพลงแรกที่หัดเล่นกีตาร์คือเพลง 500 Miles ของวง The Journeymen โดยได้รับอิทธิพลทางดนตรีมาจากพี่ชาย
อิทธิฉายแววนักดนตรีตั้งแต่ยังเด็ก และสามารถเล่นเพลงของจิมมี เฮนดริกซ์ และวง ครีม ซึ่งถือว่าเล่นยากมากได้ตั้งแต่อยู่ชั้นม.ต้น ต่อมาเมื่อเรียนม.ปลาย ที่โรงเรียนสาธิตมหาวิทยาลัยเชียงใหม่ จึงได้ตั้งวงดนตรีเป็นครั้งแรกโดยใช้ชื่อว่าวง เดอะ สตรีม โดยได้ขึ้นแสดงเพลง Old Turkey Buzzard ของ Jose Faliciano ในงานของโรงเรียน ซึ่งเพลงดังกล่าวเป็นเพลงประกอบภาพยนตร์เรื่อง McKenna's Gold หรือขุมทองแม็คเคนน่าที่โด่งดังมากในเมืองไทย นอกจากนี้ยังเล่นเพลงของเดอะ บีทเทิลส์ และวงครีม
หลังจบการศึกษาชั้นมัธยมปลาย อิทธิย้ายกลับกรุงเทพ เพื่อเรียนต่อด้านสถาปัตยกรรมศาสตร์ และได้เข้าร่วมกับวง ดิ ออร์กาไนซ์เซชั่น เล่นเพลงแนวฮาร์ดร็อกของวงดีพ เพอร์เพิล, ยูไรอาห์ฮีป, แกรนด์ฟังก์เรลโรด
ก้าวเข้าสู่วงการเพลง > สมาชิกวงเดอะเบลสส์

อิทธิเข้าสู่วงการเพลงด้วยการเป็นสมาชิกวง "เดอะ เบลสส์" ซึ่งเป็นการออดิชั่นเพื่อหางานดนตรีเล่นประจำตามไนท์ คลับ มีสมาชิกยุคเริ่มแรกคือ สุรสีห์ อิทธิกุล ในตำแหน่งมือกีตาร์, สมชาย กฤษณะเศรณี ตำแหน่งมือเบส , โชด นานา มือกลอง และไพบูลย์เกียรติ เขียวแก้ว(ปั่น) เป็นนักร้องนำ โดยอิทธิ พลางกูร รับหน้าที่เล่นกีตาร์ พร้อมทั้งได้ปรับเปลี่ยนสไตล์การเล่นให้เบาลงเพื่อให้สามารถเล่นกับโรงแรมหรูๆ ได้
ต่อมาเมื่อ สุรสีห์, ไพบูลย์เกียรติ และ สมชาย ได้แยกตัวออกไป จึงเปลี่ยนสมาชิกในวงเป็น ธนิต เชิญพิพัฒธนสกุล ในตำแหน่งมือกลองและร้องนำ , วิวัฒน์ ไชยเจริญ ซึ่งเป็นอดีตสมาชิกวงแกรนด์เอ็กซ์ในยุคแรก มาเป็นสมาชิกในตำแหน่งเปียโน, นพดล กมลวรรณ อดีตสมาชิกวง เดอะ ฟ็อกซ์ มาเล่นในตำแหน่งคีย์บอร์ดและซินธิไซเซอร์, สมบัติ พรหมมา อดีตนักดนตรีวงมุกดาพันธ์ ในตำแหน่งเครื่องเป่า , เกรียงไกร จิตตาโภคา ในตำแหน่ง กีตาร์เบส นอกจากนี้ยังได้ จารึก วิริยะกิจ หนึ่งในนักร้องที่ได้รับฉายาว่าเอลวิส เมืองไทย มาเป็นนักร้องหลักให้กับวง
วงเดอะ เบลสส์ ออกผลงานเพลงไทยชุดแรก เป็นอัลบั้มพิเศษ โดยเป็นการนำบทเพลงแนวโฟล์คซองคำเมือง จากอัลบั้ม โฟล์กซองคำเมือง อมตะ 1 และ 2 ของจรัล มโนเพ็ชร และเพลง คำวิงวอน โดยต้นฉบับของ สมบูรณ์ บุญโรจน์ มาทำดนตรีใหม่ในแนวเพลงดิสโก้ ชื่ออัลบั้ม คำเมืองดิสโก้ สังกัดค่ายชัวร์ออดิโอ
ต่อมาในปี พ.ศ. 2526 ซึ่งเป็นยุคที่เพลงไทยกำลังเฟื่องฟู เดอะ เบลสส์ ได้ออกสตูดิโออัลบั้มที่เป็นผลงานของตัวเองชุดแรกในชื่อ หัวใจขายขาด สังกัดห้องอัดเสียงทอง ซึ่งมีอุกฤษฏ์ พลางกูร พี่ชายของอิทธิ เป็นผู้บริหารและควบคุมการบันทึกเสียงในขณะนั้น มีเพลงฮิตอย่าง หัวใจขายขาด ซึ่งเป็นเพลงเก่าของสุเทพคอรัส แนวร็อค แอนด์ โรล ร้องโดย ธนิต  และเพลง เมื่อใดฉันไร้รัก เพลงช้าที่โดดเด่นมาก จากการร้องของอิทธิ โดยอัลบั้มนี้ได้ สุรพล โทณะวณิก มาเขียนคำร้อง
ปีต่อมา เดอะ เบลสส์ได้ออกอัลบั้ม คืนเหงาใจ ซึ่งมีเพลงฮิตคือ อเมริกา และอิทธิ พลางกูร ได้ร้องนำในอัลบั้มนี้ 4 เพลง ได้แก่ คืนเหงาใจ , ลวง, เธอกับฉัน และ คืนแสงจันทร์ แต่อัลบั้มนี้กลับไม่ประสบความสำเร็จทางยอดขายมากนัก จากนั้นทางวงประสบปัญหาไม่มีที่เล่นดนตรีประจำและสมาชิกเกิดความเบื่อหน่าย จึงยุบวง เดอะ เบลสส์ ที่มีอายุรวม 8 ปี หลังจากยุบวง อิทธิไปเป็นหุ้นส่วนทำห้องอัด "แจม สตูดิโอ" กับพี่ชาย พร้อมกับทำงานเป็นซาวนด์ เอ็นจิเนียร์ และโปรดิวเซอร์ให้กับศิลปินต่างๆ มากมาย
ช่วงบั้นปลายชีวิต

ในกลางปี พ.ศ. 2545 อิทธิ พลางกูร ปรากฏเป็นข่าวโด่งดังในสังคม เมื่อพบว่าเป็นโรคมะเร็งในลำไส้ใหญ่ขั้นรุนแรงแล้ว โดยที่เจ้าตัวไม่รู้ตัวมาก่อน มารู้ตัวก็ต่อเมื่อวันหนึ่งเกิดเลือดไหลจากทวารหนักอย่างรุนแรงจนเจ้าตัวหมดสติ เพื่อนข้างห้องซึ่งอยู่อพาร์ตเมนต์เดียวกันเป็นผู้นำส่งโรงพยาบาล  ซึ่งอิทธิได้เผยว่า
ตนเองเป็นคนชอบรับประทานน้ำอัดลมกับไอศกรีมอย่างมาก โดยเฉพาะน้ำอัดลมสามารถดื่มแทนน้ำได้เลยทีเดียว  หลังจากผ่าตัดเมื่อวันที่ 14 ตุลาคม 2545 อิทธิก็มีร่างกายซูบผอมอย่างเห็นได้ชัด
ต่อมาทางอาร์.เอส.โปรโมชั่น ต้นสังกัดเก่าก็ได้ให้ความช่วยเหลือกับอิทธิและครอบครัว โดยการให้อิทธิ พลางกูรออกอัลบั้มอีกชุด ในชื่อชุดว่า เวลาที่เหลือ โดยมีเพลงที่ใช้โปรโมตคือเพลงสะดวกโยธิน และ เพลง เจ็บจะตาย และทำอัลบั้มชุดพิเศษที่รวมเอานักร้อง ศิลปินในค่ายมาร้องเพลงของอิทธิขึ้นมาใหม่ ในชื่อชุด "A Tribute To อิทธิ พลางกูร" และได้จัดคอนเสิร์ตใหญ่ขึ้นมาในวันที่ 30 ตุลาคม พ.ศ. 2547 ที่อินดอร์ สเตเดี้ยม หัวหมาก ซึ่งอิทธิ ได้ขึ้นแสดงและร้อง 3 เพลง คือ เพลง กาลเวลา ร่วมกับเทียรี่ เมฆวัฒนา เพลง ไม่ธรรมดา ร่วมกับอุกฤษฎ์ พลางกูร พี่ชายของอิทธิเอง และเพลงสุดท้ายคือ ยังจำไว้ ที่อิทธิร้องเดี่ยวและสะกดผู้ชมทั้งงาน พร้อมกันนี้ภรรยาพร้อมลูก ๆ ก็ได้ขึ้นเวทีแสดงด้วย โดยเพลง ยังจำไว้ ถือเป็นเพลงสุดท้ายในชีวิตที่อิทธิ พลางกูร ร้องเดี่ยวต่อหน้าผู้ชม
ช่วงบั้นปลายชีวิต > การเสียชีวิต

ในวันที่ 9 พฤศจิกายน พ.ศ. 2547 อิทธิ พลางกูร ได้เข้ามารักษาตัวที่โรงพยาบาลบางโพโดยมีอาการไข้สูง และอ่อนเพลีย แพทย์พบว่าแบคทีเรียในลำไส้ใหญ่ได้กระจายไปตามกระแสเลือด และพิษจากแบคทีเรียทำให้การไหลเวียนของเลือดล้มเหลว จากนั้นแพทย์ได้นำอิทธิเข้าห้องไอซียู แต่อิทธิก็ยังมีไข้ต่อเนื่องมาตลอดตั้งแต่วันที่ 9-10 พฤศจิกายน จนกระทั่งวันที่ 11 พฤศจิกายน 2547 เวลา 9.00 น. ก็มีอาการทรุดหนัก หายใจไม่สะดวกจนต้องใช้เครื่องช่วยหายใจ ซึ่งแพทย์ได้ช่วยปั๊มหัวใจจนชีพจรเต้นขึ้นมาอีกครั้ง ต่อมาเวลา 14.50 น. หัวใจก็ล้มเหลวและหยุดเต้นอีกซึ่งแพทย์ได้พบว่ามะเร็งได้แพร่กระจายไปในอวัยวะทุกส่วนแล้ว รวมถึงสมองด้วย จากนั้นแพทย์ก็ได้ช่วยปั๊มหัวใจอีกและใส่เครื่องหายใจช่วย แต่ในที่สุดก็ไม่สามารถช่วยชีวิตไว้ได้ โดยอิทธิได้สิ้นลมหายใจเมื่อเวลา 16.00 น.
งานศพของอิทธิทำการบำเพ็ญกุศลที่วัดพระศรีมหาธาตุวรมหาวิหาร เขตบางเขน กรุงเทพมหานคร มีพิธีพระราชทานเพลิงศพในวันที่ 17 พฤศจิกายน ปีเดียวกัน
ชีวิตส่วนตัว

อิทธิ พลางกูร สมรสกับ นางชาญดา ลียะวณิช มีบุตรด้วยกันทั้งหมด 3 คน คือ ญาดา , เขมิกาวราลี และ ภริชญา พลางกูร
ผลงานเพลง > เดอะ เบลสส์

คำเมืองดิสโก้ (พ.ศ. 2524)
หัวใจขายขาด (พ.ศ. 2526)
คืนเหงาใจ   (พ.ศ. 2527)
ผลงานเพลง > อัลบั้มเดี่ยว

ให้มันแล้วไป (กันยายน พ.ศ. 2531)
ไปต่อไป (พ.ศ. 2532)
อิทธิ 3 เวลา (กันยายน พ.ศ. 2533)
อิทธิ 4 ป้ายแดง (สิงหาคม พ.ศ. 2535)
อิทธิ 5 กำลัง D (ตุลาคม พ.ศ. 2536)
อิทธิ 6 ปกขาว (15 กรกฏาคม พ.ศ. 2539)
อันปลั๊ก เชดส์ ออฟ เลิฟ (พ.ศ. 2541)
อิทธิ & กีตาร์ไม้ (พ.ศ. 2542)
เวลาที่เหลือ (27 พฤษภาคม พ.ศ. 2547)
ผลงานเพลง > อัลบั้มรวมเพลง

องศาไฟ ( เพิ่มเพลง เมื่อใดฉันไร้รัก ) (เมษายน พ.ศ. 2534)
รวมฮิต เก็บตะวัน ( เพิ่มเพลง รู้นะคิดอะไรอยู่ ) (พ.ศ. 2538)
The best of อิทธิ (พ.ศ. 2539)
ฮาร์ท ฮิตส์ ( เพิ่ม ฝันร้าย และ ไม่ต้องขอบใจ ) (มกราคม พ.ศ. 2540)
Save hits อิทธิ (พ.ศ. 2540)
Big bonus อิทธิ (พ.ศ. 2541)
The best of อิทธิ (พ.ศ. 2544)
SUPERSTAR คาราโอเกะ อิทธิ พลางกูร (พ.ศ. 2544)
Double Best อิทธิ & หรั่ง (พ.ศ. 2545)
The Legend of อิทธิ (กรกฏาคม พ.ศ. 2547)
25 Best of อิทธิ (มกราคม พ.ศ. 2549)
Exclusive Hits อิทธิ (มิถุนายน พ.ศ. 2551)
The Best Karaoke อิทธิ (พ.ศ. 2551)
Time Machine Project อิทธิ (กันยายน พ.ศ. 2552)
Best Collection อิทธิ (มีนาคม พ.ศ. 2554)
Rock legends อิทธิ (กันยายน พ.ศ. 2555)
Rock Heroes อิทธิ & หรั่ง (พ.ศ. 2556)
Classic อิทธิ (เมษายน พ.ศ. 2556)
Number 1 Hitz อิทธิ (พ.ศ. 2556)
Rock Masterpiece อิทธิ (มีนาคม พ.ศ. 2557)
King of Rock อิทธิ (มิถุนายน พ.ศ. 2558)